ไฟแนนเชียลไดเจสต์
CKBECL ตั้งโฮลดิงบุกพลังงาน
19 ส.ค. 2554

CKBECL ตั้งโฮลดิงบุกพลังงาน
คณะกรรมการบริษัท ช.การช่าง (CK) มีมติอนุมัติให้บริษัทลงทุนจัดตั้งบริษัท ซีเค พาวเวอร์ ทำธุรกิจถือหุ้นในบริษัทอื่น (โฮลดิงคอมพานี) โดยถือหุ้นสัดส่วน 49% ร่วมกับบริษัท ทางด่วนกรุงเทพ (BECL) ถือ 42% และบริษัท ที่ดินบางปะอิน ถือ 9% ของทุนจดทะเบียน 1 ล้านบาท 
“โฮลดิงเกิดขึ้นมาเพื่อปรับโครงสร้างการถือหุ้นในธุรกิจพลังงาน รวมถึงการหาพันธมิตร และซื้อหุ้นต่างๆ ในบริษัทพลังงาน การจัดหาสินเชื่อ”
VIBHACMR แจงหุ้นวิ่งแรง
บริษัท โรงพยาบาลวิภาวดี (VIBHA) ชี้แจงกรณีราคาหุ้น VIBHA ปรับขึ้นระหว่างวันที่ 30 พ.ค.-1 มิ.ย. 2554 ว่า ขณะนี้บริษัทไม่มีการดำเนินการใดๆ นอกจากการควบรวมกิจการกับบริษัท เชียงใหม่รามธุรกิจการแพทย์ (CMR) เท่านั้น แต่ราคาหุ้น VIBHA ยังคงบวกต่อ 0.40 บาท ปิดที่ 7.20 บาท 
สำหรับ CMR ชี้แจงประเด็นราคาหุ้นวันที่ 1 มิ.ย. ปรับตัวขึ้นแรงเช่นกัน เฉลี่ยสูงกว่า 73 บาท และปิดที่ 71 บาท บวก 10 บาท ว่า บริษัทไม่ทราบสาเหตุและราคาหุ้นที่เพิ่มขึ้นก็ไม่มีประเด็นสำคัญ
NWR เลิกบริษัทในยูเออี
บริษัท เนาวรัตน์พัฒนาการ (NWR) ได้ยกเลิกการลงทุนใน QINA Contracting (L.L.C) ที่ประเทศสหรัฐอาหรับเอมิเรตส์ (ยูเออี) ซึ่งบริษัทลงทุนในสัดส่วน 20% เท่ากับประมาณ 5.92 ล้านบาท 
วางเงินก่อนซื้อ TTA13CB ถึง 8 มิ.ย.
ตลาดหลักทรัพย์กำหนดให้นักลงทุนที่จะซื้อใบสำคัญแสดงสิทธิอนุพันธ์ของบริษัท โทรีเซนไทย เอเยนต์ซีส์ ออกโดยบริษัทหลักทรัพย์ เคจีไอ (ประเทศไทย) รุ่น B ประเภทสิทธิในการซื้อ (TTA13CB) ในวันที่ 28 มิ.ย. 2554 ต้องวางเงินสดทั้ง 100% 
ยูเนี่ยนอินทราโก้เข้าเทรด mai 3 มิ.ย.
นายชนิตร ชาญชัยณรงค์ ผู้จัดการตลาดหลักทรัพย์ เอ็ม เอ ไอ (mai) เปิดเผยว่า บริษัท ยูเนี่ยน อินทราโก้ (UIC) จะเข้าซื้อขายใน mai ตั้งแต่วันที่ 3 มิ.ย.นี้ หลังเสนอขายหุ้นไอพีโอราคาหุ้นละ 1.92 บาท